CELEX: 32018D0272
Language: hu
Date: 2018-02-20 00:00:00
Title: A Bizottság (EU) 2018/272 végrehajtási határozata (2018. február 20.) A „Tengeri Biológiai Erőforrások Európai Központja” európai kutatási infrastruktúra-konzorcium (EMBRC-ERIC) létrehozásáról (Az értesítés a C(2018) 826. számú dokumentummal történt) (EGT-vonatkozású szöveg. )

23.2.2018   
            
            
               HU
            
            
               Az Európai Unió Hivatalos Lapja
            
            
               L 51/17
            
         A BIZOTTSÁG (EU) 2018/272 VÉGREHAJTÁSI HATÁROZATA
   (2018. február 20.)
   A „Tengeri Biológiai Erőforrások Európai Központja” európai kutatási infrastruktúra-konzorcium (EMBRC-ERIC) létrehozásáról
   
      
         (Az értesítés a C(2018) 826. számú dokumentummal történt)
      
   
   (Csak az angol, francia, görög, holland, olasz, portugál és spanyol nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendeletre (1) és különösen annak 6. cikke (1) bekezdésének a) pontjára,
   mivel:
   
               (1)
            
            
               Belgium, Franciaország, Görögország, Izrael, Olaszország, Norvégia, Portugália, Spanyolország és az Egyesült Királyság felkérte a Bizottságot a „Tengeri Biológiai Erőforrások Európai Központja” európai kutatási infrastruktúra-konzorcium (EMBRC-ERIC) létrehozására. E tagállamok megállapodtak abban, hogy az EMBRC-ERIC fogadó tagállama Franciaország lesz.
            
         
               (2)
            
            
               mivel az Egyesült Királyság 2017. március 29-én bejelentette az Unióból való kilépésre irányuló szándékát, az Európai Unióról szóló szerződés 50. cikke értelmében a kilépési megállapodás dátumától kezdődően, illetve ennek hiányában a bejelentéstől számított két év elteltével a Szerződések többé nem alkalmazandók az Egyesült Királyságra, kivéve, ha az Európai Tanács az Egyesült Királysággal egyetértésben ennek a határidőnek a meghosszabbításáról határoz. Így a kilépésről rendelkező megállapodás előírásainak sérelme nélkül a kilépés időpontjától fogva az Egyesült Királyság a 723/2009/EK rendelet 2. cikke b) pontja szerinti harmadik országnak tekintendő e végrehajtási határozat értelmezésében.
            
         
               (3)
            
            
               A 72/2015 EGT vegyes bizottsági határozat (2) belefoglalta az Európai Gazdasági Térségről szóló megállapodásba a 723/2009/EK rendeletet.
            
         
               (4)
            
            
               A Bizottság a 723/2009/EK rendelet 5. cikke (2) bekezdésének megfelelően elbírálta a kérelmet, és megállapította, hogy az megfelel a rendelet követelményeinek.
            
         
               (5)
            
            
               Az európai kutatási infrastruktúra-konzorcium közösségi jogi keretéről szóló rendelet végrehajtásával foglalkozó bizottság nem nyilvánított véleményt az elnöke által kitűzött határidőn belül.
            
         ELFOGADTA EZT A HATÁROZATOT:
   1. cikk
   (1)   Létrejön a „Tengeri Biológiai Erőforrások Európai Központja” európai kutatási infrastruktúra-konzorcium (EMBRC-ERIC).
   (2)   Az EMBRC-ERIC alapszabályának alapvető elemeit a melléklet határozza meg.
   2. cikk
   Ennek a határozatnak a Belga Királyság, a Francia Köztársaság, a Görög Köztársaság, Izrael Állam, Nagy-Britannia és Észak-Írország Egyesült Királysága, a Norvég Királyság, az Olasz Köztársaság, a Portugál Köztársaság és a Spanyol Királyság a címzettje.
   
      Kelt Brüsszelben, 2018. február 20-án.
      
         
            a Bizottság részéről
         
         Carlos MOEDAS
         
            a Bizottság tagja
         
      
   
   
      (1)  HL L 206., 2009.8.8., 1. o.
   
   
      (2)  Az EGT Vegyes Bizottság 72/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/755] (HL L 129., 2016.5.19., 85. o.).
   
      MELLÉKLET
      
         AZ EMBRC-ERIC ALAPSZABÁLYÁNAK ALAPVETŐ ELEMEI
      
      Az EMBRC-ERIC alapszabályának alábbi cikkei és azok bekezdései a 723/2009/EK rendelet 6. cikke (3) bekezdésének megfelelően meghatározzák az alapvető elemeket.
      1.   Feladatok és tevékenységek
      
      (az EMBRC-ERIC alapszabályának 4. cikke)
      
                  1.
               
               
                  Az EMBRC-ERIC működési elve, hogy egy központi szervezet alatt decentralizált egyéni csomópontok szolgáltatási szintre vonatozó megállapodásban rögzített módon hangolják össze működésüket. A vezetését ellátó ügyvezető igazgatót titkárság, a csomópontok bizottsága és összekötő tisztviselők támogatják. A székhely és a csomópontok és/vagy operátorok, valamint ezek erőforrásai közötti kapcsolatot az e kutatási infrastruktúra nagy ívű céljaihoz szükséges szolgáltatásnyújtás, termékek és tevékenységek tekintetében szolgáltatási szintre vonatkozó megállapodások szabályozzák.
               
            
                  2.
               
               
                  Az EMBRC-ERIC egyetlen hozzáférési pontot kínál szolgáltatások és kutatási platformok, tengeri ökoszisztémák, biológiai erőforrások, elektronikus infrastruktúrák és metaadatok széles skálájához.
               
            
                  3.
               
               
                  Az EMBRC-ERIC szolgáltatásai és tevékenységei többek között az alábbiak:
                  
                              a)
                           
                           
                              hozzáférést biztosít kutatási platformok, biológiai erőforrások, analitikai szolgáltatások és adatok tárházához;
                           
                        
                              b)
                           
                           
                              közös kutatási és fejlesztési tevékenységeket hajt végre a nemzeti csomópontok részvételével egy hosszú távú, összehangolt fejlesztési program alapján;
                           
                        
                              c)
                           
                           
                              támogatja a hozzáférést tengeri biológiai anyagokhoz, így genetikai anyagokhoz is, valamint a tengeri biológiai erőforrások használatával kapcsolatos tanácsadáshoz és iránymutatáshoz;
                           
                        
                              d)
                           
                           
                              közös alaptechnológiák és gyakorlatok meghatározásával integrált munkafolyamatokat biztosít a biológiai, analitikai és adatforrásokhoz való hozzáférést segítő színvonalas szolgáltatásokhoz;
                           
                        
                              e)
                           
                           
                              erősíti a tudomány és az ipar kapcsolatát összehangolt tudás- és technológia-megosztás révén;
                           
                        
                              f)
                           
                           
                              képzési központokat és továbbképzési tanfolyamokat biztosít a kutatók és a technikai személyzet számára;
                           
                        
                              g)
                           
                           
                              együttműködik a kapcsolódó és/vagy szomszédos területek kutatási infrastruktúráival;
                           
                        
                              h)
                           
                           
                              bevonja az európai tengeri régiók megfelelő érdekeltjeit, támogatja környezetpolitikájukat és a kék biogazdaságot.
                           
                        
            
                  4.
               
               
                  E tevékenységek végzésére az alapszabály 21–26. cikkekben előírt politikákkal összhangban kerül sor. Az alapszabályt csatolni kell a működési szabályzathoz és a felhasználók rendelkezésére kell bocsátani.
               
            2.   Az EMBRC-ERIC székhelye
      
      (az EMBRC-ERIC alapszabálya 2. cikkének (2) bekezdése)
      Az EMBRC-ERIC alapszabály szerinti székhelye a franciaországi Párizs.
      3.   Elnevezés
      
      (az EMBRC-ERIC alapszabálya 2. cikkének (1) bekezdése)
      A kutatási infrastruktúra neve „Tengeri Biológiai Erőforrások Európai Központja” európai kutatási infrastruktúra-konzorcium, a továbbiakban: EMBRC-ERIC.
      4.   A működés időtartama
      
      (az EMBRC-ERIC alapszabályának 27. cikke)
      
                  1.
               
               
                  Az EMBRC-ERIC kezdetben 2040. december 31-ig működik.
               
            
                  2.
               
               
                  Az alapszabály 8. cikkének sérelme nélkül az EMBRC-ERIC működése a kezdeti időtartam után további ötéves időszakokkal hosszabbodik meg a közgyűlés által az alapszabály 15. cikkének (9) bekezdésével összhangban hozott határozat alapján.
               
            5.   Megszűnés
      
      (az EMBRC-ERIC alapszabályának 28. cikke)
      
                  1.
               
               
                  Az EMBRC-ERIC felszámolására a közgyűlés által a 15. cikk (9) bekezdésével összhangban hozott határozat alapján kerül sor.
               
            
                  2.
               
               
                  Az ügyvezető igazgatónak tíz napon belül írásban kell értesítenie a Bizottságot az alábbiakról:
                  
                              a)
                           
                           
                              a közgyűlés megszüntető határozata; majd
                           
                        
                              b)
                           
                           
                              a megszüntetési eljárás lezárása.
                           
                        
            
                  3.
               
               
                  Az alapszabály 9. cikkének sérelme nélkül az EMBRC-ERIC eszközeinek vagy tartozásainak kiegyenlítése után fennmaradó eszközöket illetve kötelezettségeket a tagok között a megszűnésig végrehajtott halmozott hozzájárulásuk arányában kell elosztani.
               
            
                  4.
               
               
                  Az EMBRC-ERIC azon a napon szűnik meg, amikor az Európai Bizottság a megfelelő hirdetményt közzéteszi az Európai Unió Hivatalos Lapjában.
               
            6.   Kötelezettségek
      
      (az EMBRC-ERIC alapszabályának 9. cikke)
      
                  1.
               
               
                  Az EMBRC-ERIC felelős a tartozásaiért.
               
            
                  2.
               
               
                  Az egyes tagoknak az EMBRC-ERIC tartozásaiért és kötelezettségeiért viselt pénzügyi felelőssége az EMBRC-ERIC számára teljesített hozzájárulásukra korlátozódik.
               
            
                  3.
               
               
                  Az EMBRC-ERIC a kiépítésével és működtetésével összefüggő kockázatokra megfelelő biztosítást köt.
               
            7.   Hozzáférési politika, adatpolitika és adatterjesztés
      
      (az EMBRC-ERIC alapszabályának 22. cikke)
      
                  1.
               
               
                  Az EMBRC-ERIC hozzáféréssel, adatokkal és adatterjesztéssel, valamint a szolgáltatásnyújtással, továbbá a kutatási platformokhoz, tengeri ökoszisztémákhoz, biológiai erőforrásokhoz és elektronikus infrastruktúrához való hozzáférés biztosításával kapcsolatos politikáit az ügyvezető igazgató a közgyűlés elé terjeszti elfogadásra.
               
            
                  2.
               
               
                  Az EMBRC-ERIC mindenféle felhasználó felé nyitott, beleértve az európai és nem európai országok felhasználóit, de a hozzáférés nem feltétlenül ingyenes. A hozzáférési kérelmeket egy egyszerűsített eljárás keretében ellenőrzik a jogosultság és a megvalósíthatóság szempontjából. Az EMBRC-ERIC műszaki és tudományos leírása nyújt bővebb tájékoztatást a felhasználói hozzáférés feltételeiről.
               
            
                  3.
               
               
                  A hozzáférést felügyelik, a felhasználói elégedettséget pedig visszajelzések alapján mérik a hozzáférés és a szolgáltatások minőségének folyamatos javítását lehetővé tévő minőségbiztosítás keretében.
               
            
                  4.
               
               
                  Az EMBRC-ERIC előmozdítja az elektronikus infrastruktúrák interoperabilitását és szabványosítását, hogy nagy mennyiségű különböző típusú előállított adatot tudjon kezelni, és vagy magáévá teszi, vagy kifejleszti a közösség által elfogadott adatkezelési protokollokat, eszközöket és szaktudást.
               
            
                  5.
               
               
                  Az EMBRC-ERIC előmozdítja a nyílt adatforrás és a nyílt adathozzáférés elveit, támogatja a tudásmegosztást és az adatok és információk terjesztését, nevezetesen együttműködik más európai környezeti és biológiai adatokkal foglalkozó, illetve bioinformatikai kezdeményezésekkel, amilyen az ELIXIR és a Lifewatch ERIC, valamint elismert adatraktárakkal, amilyen az EurOBIS, az Emodnet, a PANGAEA, a GEOSS és a COPERNICUS.
               
            
                  6.
               
               
                  Az EMBRC-ERIC hozzáférési politikáját, adatpolitikáját és terjesztéspolitikáját az alapszabály 15. cikke (10) bekezdésének megfelelően a közgyűlés fogadja el, és ezeket csatolni kell a működési szabályzathoz.
               
            8.   Tudományos értékelési politika
      
      (az EMBRC-ERIC alapszabályának 23. cikke)
      
                  1.
               
               
                  Az EMBRC-ERIC tevékenységeinek, szolgáltatásainak és platformjainak tudományos felülvizsgálatára háromévente kerül sor az ügyvezető igazgató koordinációja alatt. A felülvizsgálat eredményét be kell mutatni a közgyűlésnek.
               
            
                  2.
               
               
                  Az EMBRC-ERIC tudományos értékelési politikáját az alapszabály 15. cikke (10) bekezdésének megfelelően a közgyűlés fogadja el, és azt csatolni kell a működési szabályzathoz.
               
            9.   A szellemi tulajdonhoz fűződő jogok
      
      (az EMBRC-ERIC alapszabályának 21. cikke)
      
                  1.
               
               
                  Az ügyvezető igazgató a tudományos és innovációs tanácsadó testülettel való konzultációt követően elkészíti az EMBRC-ERIC szellemi tulajdonhoz fűződő jogokkal kapcsolatos politikáját. E politika rendelkezik a szellemi tulajdonhoz fűződő jogok azonosításáról, jogosultjainak megállapításáról, védelméről, kezeléséről és fenntartásáról, továbbá a szellemi tulajdonhoz fűződő jogokból eredő technológiatranszfer-tevékenységekről, és azt az ügyvezető igazgató a közgyűlés elé terjeszti elfogadásra.
               
            
                  2.
               
               
                  Az EMBRC-ERIC szellemi tulajdonhoz fűződő jogokkal kapcsolatos politikája szabályozza a tulajdonos és a felhasználók jogait az EMBRC-ERIC égiszén belül, valamint harmadik felekkel és szerződéses partnerekkel szemben. Jogszerű és méltányos használatot tesz lehetővé, az EMBRC-ERIC résztvevői számára pedig megfelelő kompenzációt nyújt szellemi hozzájárulásukért és tulajdonuk megosztásáért.
               
            
                  3.
               
               
                  Az Alapszabály egyetlen rendelkezése sem értelmezhető úgy, hogy megváltoztatja az operátorok számára a tagok vonatkozó jogszabályaiban és rendelkezéseiben, valamint az általuk megkötött nemzetközi egyezményekben meghatározott, szellemi tulajdonhoz fűződő jogokat és politikákat.
               
            
                  4.
               
               
                  Azon szellemi tulajdonhoz fűződő jogok, amelyeket az EMBRC-ERIC személyzete hoz létre, szerez meg vagy fejleszt ki, az EMBRC-ERIC-et illetik meg.
               
            
                  5.
               
               
                  Az EMBRC-ERIC szellemi tulajdonhoz fűződő jogokkal kapcsolatos politikáját az alapszabály 15. cikke (10) bekezdésének megfelelően a közgyűlés fogadja el, és azt csatolni kell a működési szabályzathoz.
               
            10.   Foglalkoztatáspolitika
      
      (az EMBRC-ERIC alapszabályának 24. cikke)
      
                  1.
               
               
                  Az EMBRC-ERIC esélyegyenlőséget biztosító munkaadó. Az EMBRC-ERIC munkaerő-felvételi eljárásai tiszteletben tartják az átláthatóság, a megkülönböztetésmentesség és az esélyegyenlőség elvét.
               
            
                  2.
               
               
                  A munkaszerződéseknek meg kell felelniük azon ország alkalmazandó nemzeti jogszabályainak és előírásainak, ahol a személyzet a tevékenységét végzi.
               
            
                  3.
               
               
                  Az EMBRC-ERIC minden betöltendő álláshelyet meghirdet, és megfelelő határidőt tűz ki pályázatok benyújtására.
               
            
                  4.
               
               
                  Az EMBRC-ERIC az álláshelyeket a fent említett határidő előtt nem tölti be.
               
            
                  5.
               
               
                  Az EMBRC-ERIC foglalkoztatáspolitikáját a közgyűlés fogadja el, és azt csatolni kell a működési szabályzathoz, valamint közzé kell tenni az EMBRC-ERIC honlapján.
               
            
                  6.
               
               
                  A foglalkoztatáspolitikát a fogadó tag jogrendje határozza meg.
               
            11.   Beszerzéspolitika
      
      (az EMBRC-ERIC alapszabályának 25. cikke)
      
                  1.
               
               
                  Az ügyvezető igazgató elkészíti és az alapszabály 15. cikke (10) bekezdésének megfelelően a közgyűlés elé terjeszti elfogadásra a beszerzések keretében alkalmazandó részletes eljárásokat és kritériumokat.
               
            
                  2.
               
               
                  A beszerzéspolitika tiszteletben tartja az átláthatóság, az arányosság, a kölcsönös elismerés, az egyenlő bánásmód, a verseny és a megkülönböztetésmentesség elvét.
               
            
                  3.
               
               
                  Az EMBRC-ERIC beszerzéspolitikája értelmében a termékek és szolgáltatások beszerzésére vonatkozó eljárásokat, beszerzéseket és felhívásokat közzé kell tenni az EMBRC-ERIC honlapján.
               
            
                  4.
               
               
                  Az EMBRC-ERIC beszerzéspolitikáját az alapszabály 15. cikke (10) bekezdésének megfelelően kell elfogadni, és csatolni kell a működési szabályzathoz.